สาเหตุของการเกิด กระเพาปัสสาวะอักเสบเกิดจากอะไรคะ เกี่ยวกับการมีเพศสัมพันธ์ไมคะ
สวัสดีค่ะ โรคกระเพาะปัสสาวะอักเสบ เกิดจากการติดเชื้อทางเดินปัสสาวะส่วนล่าง ซึ่งจะทำให้มีอาการปวดแสบ หรือขัดขณะปัสสาวะ มีปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปัสสาวะอาจมีสีขุ่น หรือมีเลือดปนปวดบริเวณท้องน้อย และอาจมีอาการเจ็บขณะมีเพศสัมพันธ์ได้ ซึ่งเชื้อที่เป็นสาเหตุอาจเป็น1. เชื้อแบคทีเรียชนิดต่างๆ ซึ่งปัจจจัยเสี่ยงและสาเหตุ ได้แก่- เพศหญิง การเกิดการติดเชื้อจะพบในผู้หญิงมากกว่าผู้ชาย เนื่องจากท่อปัสสาวะของผู้หญิงสั้นกว่า เชื้อโรคจึงเข้าสู่กระเพาะปัสสาวะได้ง่ายกว่า- หญิงตั้งครรภ์ เนื่องจากทารกที่อยู่ในท้อง จะไปกดกระเพาะปัสสาวะ ทำให้ปัสสาวะไม่หมด จึงก่อให้เกิดการติดเชื้อได้ง่าย- การกลั้นปัสสาวะ หรือดื่มน้ำน้อย- มีนิ่วในกระเพาะปัสสาวะ มีก้อนเนื้อในกระเพาะปัสสาวะ- ผู้สูงอายุ ผู้ป่วยนอนติดเตียง การใส่สายสวนปัสสาวะ- เป็นโรคเบาหวาน- มีต่อมลูกหมากโต (ในผู้ชาย)- มีมดลูกโต เนื้องอกมดลูก มีก้อนเนื้อในช่องท้อง2. เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม เชื้อแบคทีเรียเหล่านี้นอกจากจะทำให้มีตกขาวที่ผิดปกติมีอาการเจ็บขณะมีเพศสัมพันธ์แล้ว เชื้ออาจหลุดเข้าไปในกระเพาะปัสสาวะ และทำให้เกิดอาการอักเสบตามมาได้